1830  -  1980 
1850  -  1980 


I  dette  nummer  af  Fra  Nær  og  Fjern  prøver  vi  på  forskellig  måde  at 
mindes  150  året  for  kirkens  oprettelse  og  130  året  for  dens  oprettelse 
i  Danmark.  Det  er  i  den  forbindelse  interessant  at  huske  på,  at  dansk 
var  det  første  sprog,  bortset  fra  engelsk,  som  Mormons  Bog  blev 
oversat  til.  Mormons  Bog  udkom  på  dansk  i  1851. 

Over  hele  verden  fejres  i  1980  kirkens  fødselsdag.  Af  særlige 
begivenheder  kan  nævnes:  Den  3.  april,  »Grand  Ball«  på  Hotel  Utah 
og  i  Salt  Palace  i  Salt  Lake  City.  Den  6.  april,  (samtidig  med  general- 
konferencen i  Salt  Lake  City).  Indvielse  af  Peter  Whitmers  farm  i 
Fayette,  New  York.  (Hvor  kirken  blev  organiseret  den  6.  april  1830). 
Hver  uge  i  tiden  april  til  oktober,  koncert  i  Assembley  Hall  på 
Tempelpladsen  i  Salt  Lake  City. 

Endvidere  afholdes  flere  koncerter  og  skuespil  og  andre  arrange- 
menter for  at  markere  150  året. 

Århus  Stav  afholder  »Grand  Ball«  (stort  bal,  hvor  deltagerne 
bedes  møde  i  festdragt)  i  Århus  fredag  den  9.  maj.  Man  har  ligeledes 
startet  et  sportsprogram  for  hele  familien,  som  strækker  sig  over  hele 
året. 

København  Stav  afholder  den  12.  april  en  stor  koncert  i  kirken  på 
Maglegårds  Alle  i  Søborg. 

For  yderligere  oplysning  om  lokale  arrangementer  i  forbindelse 
med  kirkens  jubilæumsår  bedes  man  kontakte  aktivitetskomiteerne. 

MÅNEDENS  BUDSKAB  - 
fra  København  Stav 


Ofte  har  jeg  spurgt  mig  selv:  »Hvad  gør, 
at  sidste  dages  hellige  igen  og  igen  vender 
tilbage  til  Herrens  hus  -  templet  -  for  at  tage 
del  i  det  hellige  arbejde,  som  udføres  der?«. 
Et  af  svarene,  for  der  er  flere  end  et,  er:  Det 
er  belønningen  for  dagligt  at  kæmpe  med 
sig  selv,  for  dagligt  at  omvende  sig  og 
forbedre  sig. 

Ved  indvielsen  af  templet  i  Los  Angeles 
udtrykte  præsident  McKay  det  således  i 
selve  indvielsesbønnen:  »Derfor  -  må  alle, 
som  søger  dit  hellige  tempel  komme  med 
rene  hænder  og  rene  hjerter,  at  den  hellige 
ånd  altid  kan  være  tilstede  til  at  trøste, 
inspirere  og  velsigne.  Hvis  der  skulle 
komme  nogen  med  dystre  forudanelser 
eller  tunge  hjerter,  må  de  gå  herfra  med 
lettede  byrder  og  større  tro;  hvis  nogen 
skulle  komme  med  bitterhed  i  deres  hjerter, 
må  de  så  få  disse  følelser  erstattet  med 
selvransagelse  og  tilgivelse.  Må  alle  der 
kommer  indenfor  disse  hellige  mure  føle 
fred  og  hellig  indflydelse.« 

Da  vore  unge  i  efterårsferien  tog  til 
templet  for  i  en  uge  at  udføre  dåb,  var  det 
en  flok  dejlige  unge  mennesker,  som  med 
rene  hænder  og  rene  hjerter  gik  ind  i 
templet.  Ved  ugens  slutning,  efter  en 
opbyggende  tid  gik  det  igen  hjemad,  men 
før  de  tog  afsted,  sagde  de  unge  farvel  til 
templet  ved  at  gå  op  og  røre  ved  bygningen. 


og  kun  meget  få  øjne  var  tørre  ved 
afskeden.  Her  var  følt  en  åndelig  indfly- 
delse, et  vidnesbyrd  var  blevet  sået,  et 
vidnesbyrd  som  til  stadighed  vil  brænde  i 
deres  hjerter.  Og  er  der  ikke  også  mange  af 
os  voksne,  om  ikke  os  alle,  der  har  det  på 
samme  måde.  Vil  vi  ikke  også  gerne  første 
aften,  lige  op  om  templet  engang,  for 
ligesom  at  fortælle  vor  himmelske  Fader, 
at  vi  er  kommet,  og  nu  ser  frem  til  at  skulle 
ind  i  hans  nærhed.  Personligt  har  jeg  det 
ligesom  de  unge. 

Vi  sidste  dages  hellige  er  det  mest 
velsignede  folk  på  jorden.  Intet  andet  folk 
har  et  sted,  hvor  de  med  rette  myndighed 
kan  blive  beseglet  til  hinanden  for  tid  og 
evighed.  Når  jeg  tænker  tilbage  på  den  dag, 
da  min  hustru  og  jeg  indgik  i  denne  pagt, 
fyldes  mit  hjerte  med  fred  og  med  taknem- 
lighed til  Herren,  over  at  vi  er  blevet  kaldet 
ud  af  verden  og  ind  i  hans  rige.  Men 
samtidig  fyldes  jeg  også  af  den  ansvars- 
følelse, at  det  er  min  pligt,  så  ofte,  som  det 
er  mig  muligt,  at  vende  tilbage  til  dette  sted 
og  være  med  til  at  udføre  stedfortrædende 
arbejde  til  gavn  for  de,  som  er  gået  forud, 
således  at  disse  kan  opnå  de  samme 
velsignelser,  som  jeg  og  mit  hus  har  opnået. 

Ved  flere  lejligheder  har  præsident  Kim- 
ball  sagt,  at  en  af  de  ting,  der  ligger  ham 
mest  på  sinde,  er  det  stedfortrædende 

arbejde  for  de  døde,  som  foregår  i  Herrens 
hellige  templer,  og  mon  ikke  han.  Herrens 
profet,  på  denne  enkle  måde,  ønsker  at 
gøre  os  alle  opmærksomme  på,  at  vi  alle 
har  et  meget  stort  ansvar,  som  vi  ikke  må 
være  overhørige. 

Mit  vidnesbyrd,  som  jeg  gerne  vil  efter- 
lade med  dette  indlæg,  er  at  templet  er 
Guds  bolig;  at  de  ting  der  udføres  der,  ertil 


Hvad  kræver  Herren 
af  dig  idag... 


Vi  er  midt  i  jubilæumsåret  1980,  hvor  vi 
gennem  mange  aktiviteter  og  åndelige 
oplevelser  endnu  engang  stifter  bekendt- 
skab med  de  allerførste  dage  af  kirkens 
historie. 

Tankerne  kan  ikke  lade  være  med  at  løbe 
til  de  første  danske,  som  modtog  evangeliet 
og  til  det  store  arbejde,  som  disse  søskende 
gjorde,  for  at  vi  idag  kan  glæde  os  over 
evangeliet  og  alle  dets  rige  muligheder. 

Jeg  glædes  over  den  store  udvikling,  som 
både  kirken  og  det  enkelte  medlem  har 
gennemgået.  En  udvikling  som  i  det  sidste 
tiår  har  været  større  end  nogen  sinde. 


frelse  for  de  som  modtager  og  lever 
derefter;  og  derfor  at  det  arbejde,  der 
udføres  der,  af  aller  vigtigste  betydning,  og 
dette  fremfører  jeg  i  Jesu  Kristi  navn. 
Amen. 

Johan  S.  Koch 
1.  rådgiver 


Stav 


Jeg  glædes  over  at  være  kaldet  til  at 
varetage  et  arbejde  i  Herrens  vingård  her 
på  jorden,  hvor  min  familie  og  jeg  kan 
prøve  på  at  gøre  lidt  til  gengæld  for  alle  de 
rige  velsignelser  Herren  skænker  os. 

Jeg  tænker  ofte  på,  hvad  vore  første 
brødre  og  søstre  i  kirken  måtte  ofre  for  at 
værket  kunne  gå  fremad. 

Hvor  ofte  har  vi  ikke  hørt  om  familie- 
fædre, som  blev  kaldet  på  mission,  mens 
deres  hustruer  og  små  børn  måtte  blive 
tilbage  og  klare  sig  selv,  eller  med  den  hjælp 
ældsternes  kvorum  kunne  yde  dem. 
Jeg  tænker  på,  hvad  pøbelen  gjorde  mod  de 

hellige  for  at  drive  dem  bort  fra  Jackson 
County.  Man  kastede  sten  gennem  ruder- 
ne, slog  døre  ind,  spredte  møbler  og 
ejendele  for  alle  vinde.  Man  nedbrændte 
150  af  de  helliges  huse  for  derved  at 
forhindre  at  de  hellige  vendte  tilbage  til 
byen. 

Historien  beretter  om  biskop  Edward 
Partridge,  som  med  magt  blev  ført  fra  sin 
bopæl  og  i  fuld  offentlighed  foran  rådhuset 
og  med  pøbelens  tilråb  blev  klædt  af  for 
derefter  at  blive  smurt  i  tjære  og  fjer. 
Tjæren  var  tillavet  af  kalk,  potaske  og 
syresalt,  som  havde  en  ætsende  virkning  på 
biskop  Partridges  hud. 

Fra  min  egen  barndom  husker  jeg  et  ungt 
og  nygift  par,  som  blev  kaldet  på  mission. 
Han  blev  kaldet  til  at  være  i  Danmark,  og 
hun  blev  kaldet  til  at  være  i  England. 

Hvad  kræver  Herren  af  dig  og  din 
familie  idag? 

Bliver  du  kaldet  på  en  mission  borte  fra 
din  familie,  din  hustru  og  dine  børn? 

Bliver  du  skilt  fra  din  ægtefælle  i  nogle  år 
-  kort  tid  efter  dit  bryllup  -  for  at  tjene 
Herren? 

Bliver  du  forfulgt  i  samfundet  af  dine 
medborgere,  fordi  du  er  en  sidste  dages 
hellig? 

Jeg  siger  nej!  Selvfølgelig  har  vi  også 
prøvelser  idag,  men  slet  ikke  som  vore 
forgængere  havde  det. 

Vi  bliver  kaldet  til  at  arbejde  i  grenen, 
wardet  eller  staven.  Og  måske  føler  vi,  at 
disse  byrder,  der  lægges  på  os,  er  store.  Vi 


må  ofre  mange  timer,  vi  må  måske  køre 
mange  kilometer,  vi  må  måske  bruge 
mange  penge  på  arbejdet  for  Herren. 
Måske  må  vi  føle  afsavn  fra  vore  børn  og 
vor  ægtefælle,  når  vi  arbejder  i  Herrens 
vingård. 

Lad  os  prøve  at  sammenligne  disse 
byrder  med  dem,  som  blev  lagt  på  de  hellige 
i  kirkens  første  dage.  Måske  vi  så  burde 
skamme  os  over  de  »småting«,  vi  gør  til 
problemer  -  set  i  lyset  af  de  første  helliges 
problemer  og  ofre. 

Alligevel  støder  vi  ofte  på  det  problem, 
at  vi  får  et  nej  til  de  inspirerede  kaldelser, 
der  bliver  givet,  eller  måske  nogen  beder 
om  afløsning  fra  deres  kald.  Måske  nogen 
afløser  sig  selv  ved  ikke  med  flid  at  passe 
det  embede,  hvortil  de  er  blevet  kaldet. 

Set  i  lyset  af,  hvad  mange  af  os  har  lovet  i 
templet  og  set  i  forhold  til  kirkens  histori- 
ske men  levende  fortid,  så  er  det  ikke  store 
og  urimelige  krav,  der  stilles  til  os  idag. 

Lad  os  styrke  hinanden  i  vore  opgaver  og 
kald.  Lad  os  have  tillid  til  vore  lederes 
inspiration.  Vi  ved  jo,  at  Herren  ikke 
kalder  nogen  til  en  stilling  i  kirken,  uden 
han  åbner  en  udvej  for  dem,  så  at  de  kan 
udføre  det,  som  han  har  befalet  dem. 

Må  Gud  velsigne  enhver  som  i  retfær- 
dighed bestræber  sig  på  at  yde  en  god 
indsats  -  det  skal  være  mit  ønske  i  denne 
måned. 

K.  O.  Ilskov 
1.  rådgiver 

Nogle  højdepunkter  i  Danmarks-historien 


Erastus  Snow  med  tilnavnet  »Nordens 
apostel«  ankom  den  14.  juni  1850  sam- 
men med  John  E.  Forsgren  og  George  P. 
Dykes ,  hvorefter  arbejdet  organiseredes 
med  store  resultater  til  følge. 


Peter  O.  Hansen  kom  til  Danmark  den  1 1. 
maj  1 850  som  den  første  mormon  på  dansk 
jord.  Straks  efter  sin  ankomst  og  uden  at 
afvente  sine  medarbejderes  ankomst  påbe- 
gyndte han  missionsgerningen  bl.a.  ved  at 
forfatte  og  udgive  et  lille  skrift: 
»En  Advarsel  til  Folket«. 


Andrew  Jenson,  kirkens  historieskriver,  besøgte  den  4.  juli  1935  Danmark  hvor  han  som 
staten  Utahs  officielle  repræsentant  overdrog  Rebildparken  en  original  prærievogn. 

Efterkrigshjælp  modtoges  fra  søskende  i  Utah  i  Danmark  i  1945  i  form  af  hundredvis 
af  pakker  med  tøj  og  vitaminpiller  (!).  Hjælpeforeningen  sørgede  for  fordelingen. 


Distriktsbygningen  (senere  stavscentret)på  Magiegårdsallé  i  Søborg  indviedes  i  1967. 

Objektivitets-pris  indstiftedes,  og  blev  før- 
ste gang  givet  den  28.  januar  1977  til 
programsekretær  ved  Danmarks  Radio 
Mogens  Hansen  og  grosser  Kent  Gade 
Olesen  for  hhv.  medvirken  til  at  kirken  fik 


fri  adgang  til  mikrofonen  i  serien  »Ved 
dagens  begyndelse«,  og  for  uselvisk  inter- 
esse for  udbredelse  af  kendskab  til  Taber- 
nakelkoret ved  stiftelsen  af  »Dansk  Taber- 
nakelkor-selskab«. 


Områdekonference  holdtes  3.,  4.  og  5.  overrakte  præsident  og  søster  Kimball  en 
august  1976  i  København  for  hele  Skan-  smukt  indbundet  bog  om  samarbejdet 
dinavien.  Stavspræsident  Johan  Benthin       mellem  USA  og  Danmark  i  200  år. 

Præsident  Kimball  holdt  en  pressekonference  med  Jerry  P.  Cahill  og  kirkens  am- 
bassadør David  M.  Kennedy  ved  sin  side. 


Præsident  Kimball  i  bedring 
efter  operation 


1  Church  News,  den  26.  januar  1980, 
fortælles  det,  at  præsident  Spencer  W. 
Kimball  atter  er  i  arbejde  efter  sin  opera- 
tion i  november  1979.  Både  ved  den  lej- 
lighed såvel  som  i  september  blev  profeten 
opereret  for  at  få  fjernet  ophobet  vædske 
mellem  hjernen  og  hjerneskallen. 

Det  fortælles,  at  præsident  Kimball 
møder  hver  dag  på  sit  kontor  kl.  7.00  og  går 
hjem  igen  først  på  eftermiddagen.  Han 
deltager  endvidere  i  møder  med  general- 
autoriteterne samt  med  Det  -øverste  Præ- 
sidentskab og  De  Tolv  i  Salt  Lake  Templet 
hver  torsdag. 

Præsident  Kimball  rejste  den  19.  og  20. 
januar  til  Los  Angeles,  Californien,  for  at 
indsætte  et  nyt  præsidentskab  for  templet 
der. 

Når  dette  offentliggøres  i  april-numme- 
ret af  DEN  danske  STJERNE,  •  forenes 
vore  ønsker  om,  at  præsident  Kimballs 
helbred  til  den  tid  er  blevet  endnu  bedre. 


8 


Budskab  fra  Den  danske  Mission 


Det  var  i  året  1 830.  Datoen  var  den  6.  april, 
og  Herren  havde  gennem  en  profet  fortalt, 
at  verden  og  dens  indbyggere  ville  elske 
eller  hade  i  overensstemmelse  med  graden 
af  sandhed  eller  falskhed  i  hjerterne  hos  de 
enkelte  mennesker. 

Seks  mænd  samledes  i  Herrens  navn  og 
med  det  formål  at  oprette  Jesu  Kristi  Kirke 
af  Sidste  Dages  Hellige  formelt  efter 
Frelserens  egne  instruktioner  og  for  at 
imødekomme  lovene  desangående  i  Ame- 
rikas »forjættede  land«. 

Det  var  en  missionærkirke,  som  skulle 
bringe  en  advarsel  samt  evangeliets  bud- 
skab til  verden.  Lige  fra  Samuel  Smith, 
som  var  den  første  missionær,  der  gik  fra 
dør  .til  dør  med  Mormons  Bogs  hellige 
optegnelser,  og  til  over  28.000  fuldtids- 
missionærer  i  dag,  er  kirken  gået  fra 
ubemærkethed  til  verdensberømmelse  med 
et  hastigt  voksende  medlemsantal  på  over'4 
millioner  i  lande  over  hele  verden. 

92  af  disse  missionærer  udfører  en  fuld- 
tidsmission  i  Danmark  for  at  advare  og 
prædike  for  folket,  at  »der  er  intet  andet 
navn  under  Himlen,  ved  hvilket  menne- 
skene kan  blive  frelst  end  Jesus  Kristus«. 

Fra  en  beskeden  begyndelse  i  1850 
startede  apostel  Erastus  Snow  i  dette 
dejlige  land,  Danmark,  en  bevægelse,  som 
var  bestemt  til  at  samle  tusinder  af  oprigtigt 
sandhedssøgende  til  Herrens  kirkes  fold. 


Dansk  blod  flyder  i  årerne  på  titusinder 
af  kirkens  medlemmer  i  dag,  hvoriblandt 
der  er  adskillige  af  Herrens  udvalgte 
generalautoriteter. 

Det  begyndte  alt  sammen,  da  apostel 
Erastus  Snow  den  12.  august  1850  døbte 
femten  ydmyge  mænd  og  kvinder  i  Øre- 
sund lige  uden  for  Københavns  bygrænse. 

1  september  samme  år  blev  den  første 
danske  gren  organiseret  med  et  medlems- 
antal  på  50.  Ikke  længe  derefter,  den  25. 
november,  blev  endnu  en  gren  organiseret  i 
Ålborg,  så  på  grund  af  store  anstrengelser 
og  på  trods  af  en  hel  del  modstand  voksede 
kirken  nu  på  frugtbar  jord. 

På  grund  af  forfølgelserne  af  missionæ- 
rerne skete  væksten  ofte  på  grund  af 
Medlem-Missionær  arbejdet. 

Når  en  person  blev  døbt,  flyttede  han  til 
et  område,  hvor  man  ønskede  en  gren,  og 
han  skaffede  sig  et  arbejde  der.  Stille  og 
roligt  begyndte  han  så  at  prædike  for  sine 
arbejdskammerater.  Resultatet  blev  dåb  af 
nye  medlemmer  og  oprettelse  af  nye  grene. 
Dette  er  metoden  i  en  nøddeskal,  og  den  vil 
også  virke  i  dag! 

Fuldtidsmissionærerne  og  det  voksende 
medlemsantal  gav  fantastiske  resultater. 
Mellem  1850  og  1949  er  der  registreret 
27.761  dåbshandlinger  og  14.266  emigra- 
tioner fra  Danmark  til  USA.  Mange  af 
disse  emigranter  såvel  som  deres  efter- 

kommere,  er  gennem  årene  vendt  tilbage 
som  fuldtidsmissionærer  for  at  frembære 
sandhedens  banner. 

Fire  af  mine  egne  oldeforældre  emigre- 
rede i  1 859  fra  Nykøbing  F  og  Nykøbing  M 
til  Amerika.  Gennem  disse  slægtslinier 
findes  mange  aktive  medlemmer  af  kirken  i 
dag.  Jeg  er  så  taknemlig  for  disse  tidlige 
pioner-missionærer,  som  arbejdede  under 
store  anstrengelser  og  modstand  for  at 
bringe  evangeliet  til  en  bondemand  og  hans 
kone  i  Nykøbing  F  og  til  en  smed  og  hans 
kone  fra  den  anden  ende  af  landet,  således 
at  de  alle  hørte  Herrens  røst  i  denne,  den 
sidste  uddeling. 

Gennem  de  130  år,  hvor  Herrens  kirke 
har  været  i  Danmark,  har  der  været  48 
missionspræsidenter  og  i  hundredvis  af 
fuldtidsmissionærer,  som  i  fuldstændig 
lydighed  overfor  kaldet  fra  en  profet  er 
kommet  for  at  arbejde  blandt  det  danske 
folk. 

For  fuldt  ud  at  kunne  forstå  disse 
Herrens  tjeneres  arbejde  ville  det  næsten 
være  nødvendigt  at  gå  med  dem  på  deres 
færd,  dele  deres  sorger,  deres  nedtrykt- 
hed, deres  hjertesorg,  deres  nederlag  men 
også  føle  deres  glæder  og  velsignelser  ved  at 
se  en  vidunderlig  sjæl  gå  i  dåbens  vande  og 
kende  den  evige  lykke,  som  ifølge  Herrens 
løfte  vil  blive  resultatet. 

Nedtryktheden  i  dag  skyldes  hovedsage- 
lig døre,  der  smækkes  i  samt  nogle  få 
negative  artikler  i  tilfældige  dagblade. 

Skønt  regeringen  havde  givet  tilladelse 
til,  at  der  måtte  undervises  og  prædikes, 
mødte  missionærerne  i  de  første  dage  hård 
modstand. 

En  ældste  tilbragte  2  uger  i  fængsel  og 


blev  så  tvunget  til  at  være  4  år  i  hæren  som 
straf  for  at  prædike.  En  anden  blev  lænket 
på  hænder  og  fødder,  blev  anbragt  på  en 
tohjulet  kærre  sammen  med  en  tyv  og  blev 
genstand  for  spot  og  skældsord  på  vej  til 
fængslet.  Pøbelen  forfulgte  dem  som  dyr 
og  forsøgte  at  ødelægge  deres  møder.  Disse 
var  blot  nogle  få  af  deres  prøvelser,  fordi  de 
repræsenterede  kirken. 

I  dag,  hvor  der  råder  så  meget  roligere 
forhold,  slår  missionærarbejdet  kun  lang- 
somt rødder  i  hjerterne  hos  folk,  som  griber 
efter  højt  ønskede,  men  verdslige  ting. 
Denne  verdslige  tilfredshed  hæmmer  ar- 
bejdet. Sandhed  forbliver  dog  sandhed  og 
oprigtige  mennesker  vil  modtage  den,  når 
den  bringes  til  dem  i  ydmyghed  af  venner. 

126  personer  blev  døbt  i  1979,  og 
udsigterne  for  1980  er  bedre,  fordi  de 
hellige  har  lovet  at  antage  »Ethvert  medlem 
en  missionær«-programmet  og  gøre  sig  til 
venner  med  familier,  som  missionærerne 
kan  undervise.  Vi  må  have  familier,  hvis 
kirken  skal  kunne  realisere  præsident  Kim- 
balls  løfte  om  stave,  ward  og  endog  et 
tempel  her  i  landet.  Det  afhænger  alt 
sammen  af  jer!  Herren  vil  velsigne  os  med 
fremgang,  hvis  vi  gør  vores  del  i  1 980  -  som 
er  150  året  for  genoprettelsen  af  Herrens 
kirke  på  jorden  den  6.  april  1830. 

Vil  I  som  en  familie  modtage  profetens 
kald  ligesom  de  gjorde  det  i  begyndelsen? 

Vil  I  tilbyde  en  familie  løftet  om  Det 
celestiale  Rige  -  eller  vil  I  lade  dem  stå 
udenfor  på  grund  af  frygt  og  ligegyldighed? 

Vi  beder  for  enhed  og  fremgang  i  dette 
Herrens  år,  1980. 

Richard  L.  Jensen 
Missionspræsident 

JEG  HAR  LÆST: 


Mit  rige  skal  rulle  frem 
PC  SS  56G9  DA 


Dette  lektiehefte  (A-4  format,  221  sider)  er 
beregnet  som  elevernes  materiale  i  søn- 


dagsskolens seniorklasse  i  1979-80. 

Det  handler  om  tiden  -  populært  sagt  - 
efter  Lære  og  Pagter  og  op  til  i  dag. 

Der  er  et  afsnit  om  hver  af  profeterne,  og 
ind  imellem  om  den  almindelige  udvikling  i 
kirken. 

Det  er  svært  at  nøjes  med  at  læse  et  afsnit 
ad  gangen  hver  uge  -  så  giv  bare  efter  for 
fristelsen  til  at  læse  hele  bogen  ud. 

Bogen  er  let  læselig  og  pænt  sat  op  med 
interessante  billeder  ind  imellem. 

Af  og  til  kunne  man  godt  ønske,  at  der 
var  mange  flere  detaljer  med  -  men  når  den 
nu  skulle  begrænses  til  én  bog,  så  må  den 
nok  betegnes  som  udmærket  fyldestgø- 
rende. 

Enhver  (også  dem,  der  ikke  lige  tilhører 
seniorklassen  i  år)  burde  unde  sig  selv  at 
anskaffe  denne  bog  og  gøre  den  til  en 
værdifuld  del  af  deres  private  bibliotek. 

Til  prisen  er  den  en  perle. 

Den  koster  kr.  16,50  og  kan  købes  på 
wards/grensbibliotektet. 


NORDISK 

DISTRIBUTIONS 

CENTER 

oplyser,  at  det  rent  teknisk  er  van- 
skeligt -  og  derfor  så  dyrt,  at  man 
ikke  kan  påtage  sig  det  -  at  indbinde 
DEN  danske  STJERNE,  efter  at  den 
er  blevet  forandret  til  at  have  det  lille 
format. 

Man  gør  derfor  opmærksom  på,  at 
der  gennem  wards/grensbiblioteker- 
ne  kan  købes  kassetter  i  grønt 
plastic,  der  passer  nøjagtigt  til  én 
årgang  af  bladet. 

En  familiehjemmeaften  med 

Ældste  Paul  H.  Dunn  og  Familien  Osmond 


v: 


I  alt  omkring  27.000  tilskuere,  hvoraf 
omkring  1 2.000  var  ikke-medlemmer  over- 
værede den  15.  januar  i  Phoenix,  Arizona 
to  »firesides«  med  titlen:  »En  familie- 
hjemmeaften med  ældste  Paul  H.  Dunn  og 
familien  Osmond«. 

Ældste  Paul  H.  Dunn  fra  halvfjerdsernes 
første  Kvorum  præsenterede  hver  af  Os- 
mond-familiens  medlemmer,  som  alle, 
undtagen  Virl,  var  til  stede. 

Hver  enkelt  bar  deres  vidnesbyrd,  talte 
om  evangeliske  principper,  og  de  5  optræ- 
dende brødre  og  Marie  sang  3  sange. 

Kirkens  medlemmer  havde  kunnet  få 
billetter,  hvis  de  havde  inviteret  en  ven 
med.  På  enhver  ikke-medlems  billet  stod 
.værtens  navn  samt  ward  og  stav. 

På  grundlag  af  disse  billetter  vil  alle  disse 
ikke-medlemmer  blive  besøgt  af  missionæ- 
rerne. Mindst  halvdelen  af  dem  allerede 


indenfor  den  første  uge  efter  arrangemen- 
tet. 

Indeni  de  omdelte  programmer  lå  des- 
uden 2  pjecer:  »Dette  tror  vi  på«  og  »Hvad 
er  det,  der  holder  familien  Osmond  sam- 
men og  lykkelige?« 

»Disse  »firesides«  er  et  enormt  effektivt 
redskab  i  missionærarbejdet«,  udtalte  æld- 
ste Paul  H.  Dunn.  Han  fortalte,  at  han 
havde  præsenteret  sådanne  »firesides«  gen- 
nem 8  år  -  og  ofte  op  til  10  om  året.  I  den 
tid,  sagde  han,  havde  han  fået  breve  fra 
29.000  medlemmer  af  kirken,  som  skylder 
en  sådan  »fireside«  deres  medlemskab. 

Også  denne  gang  var  der  allerede  den 
næste  morgen  mange  telefonopringninger 
fra  mennesker,  som  ønskede  at  høre  mere 
om  kirken. 

Ø'ra  Church  News,  26.  januar  1980) 

MIN  BEDSTE  LÆRER 


Af  Florence  B.  Thorup,  organist,  Paradise  ward,  California  Stav 


(Florence  B.  Thorup  var  i  Danmark  på 
mission  fra  1960-63  sammen  med  sin 
mand,  missionspræsident  Levi  Thorup). 

Min  bedste  lærer  kom  ind  i  mit  liv,  da  jeg 
var  14  år  gammel  og  netop  var  blevet 
opretholdt  som  organist  i  søndagsskolen  i 
Belvedere  ward,  Wells  stav  i  Salt  Lake 
City. 

Jeg  havde  tidligere  været  organist  i 
juniorsøndagsskolen  i  2  år  og  var  nu  blevet 
flyttet  til  seniorsøndagsskolen,  hvor  jeg 
skulle  akkompagnere  de  større  børn  samt 
de  voksne. 

Den  første  søndag  spillede  jeg  præludiet 
med  selvtillid  og  følelse,  men  det  var  nyt  for 
mig  at  spille  salmerne.  Selv  om  jeg  havde 
øvet  mig  flittigt  og  følte,  at  jeg  var  vel 
forberedt,  kunne  jeg  næsten  ikke  flytte 
fingrene,  da  sanglederen  rejste  sig  for  at 
dirigere  åbningssalmen.  Sanglederen  i  søn- 
dagsskolen var  Melvin  C.  Cornwall,  en 
yngre  bror  til  J.  Spencer  Cornwall,  som 
senere  blev  dirigent  for  Mormon  Taber- 


nakelkoret. 

Jeg  husker  tydeligt,  at  broder  Cornwall 
rejste  sig  op  for  at  begynde  på  salmen. 

Han  smilede  og  nikkede  til  mig  og 
løftede  taktstokken.  Jeg  begyndte  at  spille 
salmen  og  prøvede  at  holde  tempoet,  men 
mine  rystende  fingre  kunne  simpelthen 
ikke  spille  de  rette  akkorder.  Jeg  spillede 
forkert  og  kom  bagefter  og  var  lige  ved  at 
græde,  da  det  sidste  vers  var  sunget.  Min 
selvtillid  vaklede,  efterhånden  som  mødet 
skred  frem,  og  jeg  regnede  med,  at  dette 
ville  blive  den  første  og  sidste  gang,  jeg  var 
organist  i  søndagsskolen. 

Da  alle  var  gået  til  deres  klasser,  samlede 
jeg  hurtigt  mine  noder  sammen  for  at 
kunne  komme  hurtigt  af  sted,  skamfuld 
som  jeg  var;  men  broder  Cornwall  stand- 
sede mig  og  spurgte:  »Hvor  meget  ønsker 
du  at  være  organist  i  søndagsskolen?« 

»Åh,  virkelig  meget!«  svarede  jeg,  »men 
jeg  blev  så  flov  i  dag.  Jeg  tror  ikke,  jeg  kan 
gøre  det  igen.« 

»Jo,  det  kan  du!«  sagde  han.  »Mød  mig 

efter  søndagsskolen  i  aktivitetssalen  og  tag 
din  salmebog  med,  så  skal  jeg  hjælpe  dig.« 

Derefter  mødtes  broder  Cornwall  og  jeg 
efter  søndagsskolen,  og  han  hjalp  mig, 
indtil  jeg  kunne  spille  hver  eneste  salme  i 
salmebogen  godt. 

Jeg  husker  denne  første  søndag,  hvor 
han  leende  sagde  til  mig:  »Når  du  kan  spille 
Pilgrimskoret  i  det  rette  tempo,  vil  jeg  anse 
dig  for  at  være  uddannet.« 

Han  var  meget  striks  med  timing'en  og 
rytmen,  og  når  jeg  sad  ved  det  gamle 
klaver,  slog  han  takten  ovenpå  det  med  en 
målepind.  Når  målepinden  knækkede  i 
brug,  havde  han  altid  en  anden  parat. 

På  grund  af  hans  tålmodighed  og  udhol- 
denhed kom  jeg  endelig  så  langt,  at  jeg 
kunne  spille  »Pilgrimskoret«  i  rette  tempo  - 


såvel  som  enhver  anden  salme  i  salme- 
bogen, og  jeg  spillede  med  lethed  og  selv- 
tillid. 

1  mere  end  50  år  har  jeg  nu  haft  mulighed 
for  at  spille  vore  smukke  salmer  og  til  at 
være  organist  i  mange  organisationer  i 
både  ward,  stave  og  missioner,  og  jeg  har 
også  hjulpet  med  at  opøve  mange  andre 
organister. 

Broder  Cornwall  har  måske  glemt,  at 
han  for  mange  år  siden  lærte  mig  at  spille 
salmer  med  dygtighed  og  lethed,  men  jeg  vil 
altid  være  taknemlig  for,  at  han  havde 
tålmodighed  og  forståelse,  og  fordi  han  var 
et  medlem  i  kirken,  som  havde  omsorg  for 
mig. 

(Church  News.  19.  januar  1980) 


Ny  mødeplan  godkendt 

Giver  mere  tid  til  familieaktiviteter 


Den  1.  februar  bekendtgjorde  Det  øverste 
Præsidentskab,  at  en  ny  mødeplan,  hvor 
møderne  holdes  en  bloc  (blokmøder),  vil 
blive  sat  i  værk  over  hele  kirken  indenfor  de 
næstfølgende  3  måneder. 

Mødeplanen  vil  træde  i  kraft  den  2. 
marts  i  USA  og  Canada  og  den  4.  maj  i 
resten  af  verden. 

Programmet,  som  er  afprøvet  i  1 5  stave, 
indeholder  færre  og  kortere  møder  og  giver 
således  mere  tid  til  familieaktiviteter,  lige- 
som det  vil  betyde  en  reducering  af  funk- 


tionærerne i  nogle  organisationer,  særligt  i 
søndagsskolen. 

Se  hosstående  mødeplaner,  som  viser,  at 
der  er  2  muligheder  at  vælge  imellem. 

De  viser,  som  man  vil  kunne  se,  at  dette 
er  en  radikal  ændring  af  hidtidig  praksis 
med  hensyn  til  kirkens  måde  at  holde 
møder  på. 

1  et  budskab  fra  Det  øverste  Præsident- 
skab til  kirkens  ledere  på  alle  plan  hedder 
det,  at  ændringen  skal  gennemføres  »for  at 
tilvejebringe  mere  tid  til  familielivet,  til 

selvstudium,  til  selvforbedring  og  kristen 
tjeneste.« 

»Vi  forudser,  at  disse  blokmøder  også  vil 
være  et  middel,  hvorved  der  kan  spares 
energi  og  hjælpe  medlemmerne  med  at 
nedsætte  omkostningerne  til  transport  til 
møder  o.a.  aktiviteter.  På  samme  tid  kan 
der  spares  på  energiforbruget  i  kirkebyg- 
ningerne.« 


»Der  lægges  et  større  ansvar  på  de 
enkelte  medlemmer  og  familier  til  at 
overholde  sabbaten.  Der  vil  blive  mere  tid 
til  personligt  studium  af  skrifterne  og 
familie-centreret  studium  af  evangeliet.« 

»Andre  passende  aktiviteter  på  sabbaten 
bør  planlægges  og  gennemføres.  Det  kan 
f.eks.  være:  At  styrke  familiebånd,  at 
besøge  de  syge  og  bundne  til  hjemmet,  at 


MØDEPLAN  FOR  BLOKMØDER  -  PLAN  A 


STIMER 


70  min 


NADVERMØDE 


10  min 


Pause 


40  min 


10  min 


10  min 


40  min 


SØNDAGSSKOLEKLASSER 


Pause 


Valgfrit  åbningsprogram 
(under  biskoprådets  ledelse) 


IVIelki- 
sedekske 
præste- 
dømme 
kvorummer 


Aronske 
præste- 
dømme 
kvorummer 


Åbnings- 
program 


Hjælpe- 
forening 


Abnings- 
program  i 
klasserne 


Unge 
piger 


Primary 
Forprogram 
20  min. 


5  min.  pause 


Primary 
klasser 
40  min. 


Børne- 
pasning 


5  min.  pause 


Primary 
aktiviteter 
30  min. 

tjene  andre,  at  skrive  personlig  og  familie- 
historie, genealogisk  arbejde  og  missionær- 
arbejde.« 

»Det  forventes,  at  denne  nye  plan  for 
møder  og  aktiviteter  vil  resultere  i  en  øget 
åndelig  vækst  for  kirkens  medlemmer. 
Ethvert  sidste  dages  helligt  hjem  bør  være 
et  sted,  hvor  familiens  medlemmer  elsker  at 
være,  hvor  de  kan  berige  deres  liv  og  finde 


fælles  kærlighed,  støtte,  påskønnelse  og 
opmuntring.« 

Den  nye  mødeplan  kan  som  nævnt  træde 
i  kraft  i  Danmark  den  4.  maj  d.å.,  dog  må 
intet  ward/gren  begynde  på  den,  før  de  har 
fået  de  nødvendige  materialer  tilsendt  samt 
har  fået  de  nødvendige  instruktioner  fra 
staven. 

(fra  Church  News,  2.  februar  1980) 


MØDEPLAN  FOR  BLOKMØDER  -  PLAN  B 


STIMER 


10  min 


40  min 


10  min 


40  min 


Valgfrit  åbningsprogram 
(under  biskoprådets  ledelse) 


Melki- 
sedekske 
præste- 
dømme 
kvorummer 


Aronske 
præste- 
dømme 
kvorummer 


Åbnings- 
program 


Hjælpe- 
forening 


Åbnings- 
program  i 
klasserne 


Unge 
piger 


Pause 


SØNDAGSSKOLEKLASSER 


Primary 
Forprogram 
20  min. 

5  min.  pause 

Primary 
klasser 
40  min. 

Børne- 
pasning 

5  min.  pause 

Primary 
aktiviteter 
30  min. 

10  min 


Pause 


70  min 


NADVERMØDE 

